b'\n_START_ARTICLE_\nVilenica (\xc5\xa1pilja)\n_START_PARAGRAPH_\nVilenica je jedna od najstarijih turisti\xc4\x8dkih \xc5\xa1pilja na svijetu. Nalazi se na cesti Se\xc5\xbeana-Lokev u Sloveniji._NEWLINE_\xc5\xa0pilja se prvi put spominje 1633., kada je vlasnik \xc5\xa1pilje grof Peta\xc4\x8d dao \xc5\xa1pilju na upravljanje \xc5\xbeupi Lokev, koja je mogla raspolagati svim prihodima od \xc5\xa1pilje, tako da mje\xc5\xa1tani smatraju da je njihov \xc5\xa1piljski turizam aktivan ve\xc4\x87 skoro 400 godina._NEWLINE_\xc5\xa0pilju je 1778., posjetio poznati prirodoslovac Balthasar Hacquet, a tako\xc4\x91er su o\xc4\x8duvani podaci o vi\xc5\xa1e kraljevskih posjeta: kralja Ferdinanda Napulja i Sicilije (1790.), cara Leopolda II. (1790. i 1791.), cara Franje I. (1816.), saksonskoga kralja Frederika II. (1836.), itd._NEWLINE_Do sredine 19. stolje\xc4\x87a, Vilenica je imala ugled najljep\xc5\xa1e, najve\xc4\x87i i najposje\xc4\x87enije od svih kr\xc5\xa1kih \xc5\xa1pilja. O \xc5\xa1pilji od 1963. godine, brine Speleolo\xc5\xa1ko dru\xc5\xa1tvo iz Se\xc5\xbeane. \xc4\x8clanovi Dru\xc5\xa1tva su u svoje slobodno vrijeme postupno obnovili i instalirati elektri\xc4\x8dnu rasvjetu. Za posjetitelje Vilenice ure\xc4\x91ene su i osvijetljene staze u du\xc5\xbeini od 450m._NEWLINE_\xc5\xa0pilja je dobila ime po vilama. Otkriveni su arheolo\xc5\xa1ki ostaci iz razdoblja izme\xc4\x91u mla\xc4\x91eg kamenog doba i bron\xc4\x8danog doba._NEWLINE_Godine 1980. po\xc4\x8dele su se organizirati ve\xc4\x8deri slovenskih pisaca, od 1986. godine pa nadalje me\xc4\x91unarodni knji\xc5\xbeevni festival Vilenica okuplja pjesnike i pisce iz cijele Europe.'